pythainlp/thaigov-v2-corpus-22032023 huggingface dataset:
วันอังคารที่ 1 พฤศจิกายน 2565
รัฐบาลกำหนดให้ “นาค” เป็นเอกลักษณ์ประจำชาติไทย ประเภทสัตว์ในตำนาน ต่อยอด Soft Power ขับเคลื่อนเศรษฐกิจสร้างสรรค์
รัฐบาลกำหนดให้ “นาค” เป็นเอกลักษณ์ประจำชาติไทย ประเภทสัตว์ในตำนาน ต่อยอด Soft Power ขับเคลื่อนเศรษฐกิจสร้างสรรค์
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 1 พฤศจิกายน 2565 ว่า ครม.เห็นชอบให้นาคเป็นเอกลักษณ์ประจำชาติ ประเภทสัตว์ในตำนาน ซึ่งเป็นการประกาศในเชิงสัญลักษณ์ เพื่อสร้างให้เกิดการเรียนรู้ประวัติศาสตร์ เอกลักษณ์และวัฒนธรรมของชาติ อีกทั้งยังเป็นการต่อยอดเป็น Soft Power ในการนำทุนวัฒนธรรมมาขับเคลื่อนเศรษฐกิจสร้างสรรค์ เพิ่มมูลค่าทางเศรษฐกิจและนำรายได้เข้าประเทศ
นาคมีคติความเชื่อที่ปรากฏในสังคมไทยมาอย่างยาวนาน มีความเกี่ยวพันกับวิถีชีวิตคนไทย สะท้อนถึงตำนานและความเชื่อมาแต่อดีต สื่อออกมาผ่านทางขนบธรรมเนียมประเพณี ศิลปวัฒนธรรม พิธีกรรมต่างๆ มาจนถึงปัจจุบัน เช่น เป็นผู้พิทักษ์ศาสนา เป็นบันไดเชื่อมระหว่างโลกและสวรรค์ บั้งไฟพญานาคในวันออกพรรษา และประเพณีไหลเรือไฟ เรือที่ตกแต่งขึ้นก็แทนพญานาคเพื่อลอยไปบูชารอยพระพุทธบาท เป็นต้น ดังนั้น นาคจึงถือเป็นสัญลักษณ์สะท้อนวัฒนธรรมของประชาชนคนไทยอย่างแนบแน่น
สำหรับภาพต้นแบบของนาคเป็นเอกลักษณ์ประจำชาติ ประเภทสัตว์ในตำนานนั้น ทางคณะกรรมการวัฒนธรรมแห่งชาติ ได้มอบหมายกรมศิลปากร สำนักช่างสิบหมู่ ดำเนินการร่างภาพต้นแบบนาค ซึ่งภาพต้นแบบนี้สื่อให้เห็นภาพรวมคติความเชื่อเกี่ยวกับนาค เป็นรูปพญานาคสี่ตระกูล คือ ตระกูลวิรูปักษ์ (สีทอง) ตระกูลเอราปถ (สีเขียว) ตระกูลฉัพพยาปุตตะ (สีรุ้ง) และตระกูลกัณหาโคตรมะ (สีดำ) และมีนาคตัวใหญ่สุด คือ นาควาสุกรี ที่มีความเกี่ยวเนื่องสัมพันธ์กับพระพุทธศาสนาและพระมหากษัตริย์ ส่วนรายละเอียดประกอบภาพ เช่น คลื่นน้ำ และ ศาสนสถาน สื่อให้เห็นว่านาคเป็นสัญลักษณ์แห่งน้ำและความอุดมสมบูรณ์ รวมถึงบทบาทการเป็นผู้พิทักษ์รักษาพระพุทธศาสนา
นางสาวรัชดา กล่าวด้วยว่า จากข้อมูลกระทรวงวัฒนธรรม พบว่า ปัจจุบันประเทศที่มีสัตว์ประจำชาติ ประเภทตำนานเทพนิยายและความเชื่อ มีจำนวน 157 ประเทศ รวมทั้งสิ้น 229 รายการ มีบางประเทศที่มีสัตว์ประจำชาติมากกว่า 1 รายการ ซึ่งสัตว์ประจำชาติของประเทศต่างๆ มีสัตว์ที่ปรากฏอยู่จริง เช่น สัตว์เลี้ยงลูกด้วยนม สัตว์สี่เท้า สัตว์ปีก ส่วนสัตว์ในตำนานเทพนิยายและความเชื่อ แม้ว่าจะไม่มีผู้พบเห็นแต่คนในชาตินั้นๆ มีความเชื่อและศรัทธาจนมีการสร้างสรรค์เป็นสัญลักษณ์ประจำชาติ สำหรับสัตว์ในตำนานประจำชาติจะมีการประกาศในประเทศต่างๆ อาทิ 1.จีน หมีแพนด้าเป็นสัตว์ประจำชาติ และมังกรเป็นสัตว์ประจำชาติประเภทตำนาน 2.อินโดนีเชีย มังกรโคโมโดเป็นสัตว์ประจำชาติ และครุทเป็นสัตว์ประจำชาติประเภทตำนาน 3.กรีซ ปลาโลมาเป็นสัตว์ประจำชาติ และนกฟีนิกซ์เป็นสัตว์ประจำชาติประเกทตำนาน ทั้งนี้ สัตว์ในตำนานเหล่านั้น มักจะนำมาเป็นสัญลักษณ์ของประเทศเป็นตราแผ่นดิน โล่และอาร์ม หรือปรากฏในธงต่างๆ และมีความเกี่ยวข้องกับสถาบันเป็นส่วนใหญ่
วันศุกร์ที่ 23 กันยายน 2565
อนุมัติ 212 ล้านหนุนถ่ายภาพยนตร์ต่างประเทศในไทย สร้างรายได้กว่า 2 พันล้าน
วันศุกร์ที่ 23 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนการถ่ายทำภาพยนตร์ต่างประเทศในไทย โดยอนุมัติจัดสรรงบประมาณ 212 ล้านบาท
เพื่อส่งเสริมการสร้างภาพยนตร์ต่างประเทศในราชอาณาจักรไทย จำนวน 6 เรื่อง
ตามมาตรการการให้สิทธิประโยชน์แก่ผู้สร้างภาพยนตร์ที่เข้ามาลงทุนในไทยตั้งแต่ 50
ล้านบาทขึ้นไปในรูปแบบการคืนเงิน ร้อยละ 15-20 ที่ดำเนินการมาตั้งแต่ปี 2560
โดยตั้งแต่เริ่มโครงการมีภาพยนตร์จากต่างประเทศเข้ามาถ่ายทำในไทยแล้ว 43 เรื่อง สร้างรายได้หมุนเวียน
8,560 ล้านบาท สำหรับภาพยนตร์ 6 เรื่องที่ได้รับงบสนับสนุนในครั้งนี้ ถ่ายทำเสร็จในช่วงปี 2564
เป็นภาพยนตร์จากสหรัฐฯ 4 เรื่อง ฝรั่งเศส 1 เรื่อง สิงคโปร์ 1 เรื่อง มีการนำเงินมาใช้จ่ายในไทย 1,194
ล้านบาท จ้างงาน 12,000 คน สร้างเงินหมุนเวียนในระบบเศรษฐกิจไทย 2,384 ล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 1 กันยายน 2565
รองนายกฯ อนุทิน ย้ำตั้งแต่ 1 ก.ย. ร้านขายยาจ่ายยาต้านไวรัสโควิด 19 ต้องมีใบสั่งแพทย์เท่านั้น กำชับหน่วยงานติดตามการบันทึกการจ่ายยาเพื่อตรวจสอบเคร่งครัด
รองนายกฯ อนุทิน ย้ำตั้งแต่ 1 ก.ย. ร้านขายยาจ่ายยาต้านไวรัสโควิด 19 ต้องมีใบสั่งแพทย์เท่านั้น กำชับหน่วยงานติดตามการบันทึกการจ่ายยาเพื่อตรวจสอบเคร่งครัด แนะประชาชนซื้อจากช่องทางที่ได้รับอนุญาตเพื่อการใช้ยาที่เหมาะสม
วันที่ 1 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่ศูนย์บริหารสถานการณ์โควิด-19 หรือ ศบค. ได้มีมติให้ร้านขายยาสามารถจ่ายยาต้านไวรัสโควิด 19 ทั้งฟาวิพิราเวียร์ โมลนูพิราเวียร์ หรือแพกซ์โลวิด ได้ ตั้งแต่วันนี้ (1 ก.ย.65) เป็นต้นไป นายอนุทิน ชาญวีรกูล รองนายกรัฐมนตรีและรมว.สาธารณสุข ได้เน้นย้ำถึงผู้ประกอบการร้านขายยาทุกแห่งว่าจะต้องจ่ายยาเฉพาะกรณีมีใบสั่งแพทย์มาแสดงต่อเภสัชกรที่เท่านั้น เนื่องจากตามแนวทางการรักษาโควิด19 ในปัจจุบัน ผู้ป่วยโควิดไม่จำเป็นต้องทานยาต้านไวรัส แต่แพทย์จะเป็นผู้วินิจฉัยและให้คำแนะนำเพื่อการใช้ยาที่เหมาะสม
พร้อมกันนี้ นายอนุทิน ได้กำชับหน่วยงานที่เกี่ยวข้องไม่ว่าจะเป็นสำนักงานอาหารและยา (อย.) สาธารณสุขจังหวัดทุกจังหวัด ให้ติดตามเรื่องของการบันทึกข้อมูลการจ่ายยาต้านไวรัสของร้านขายยา เพื่อใช้สำหรับตรวจสอบโดยเคร่งครัด ซึ่งปัจจุบันร้านขายยาที่ได้รับอนุญาตจะมีการบันทึกข้อมูลการจ่ายยาควบคุมประเภทต่าง ๆ อยู่แล้ว
“การที่ ศบค. ได้อนุญาตให้เพิ่มช่องทางการจ่ายยาโควิด19 ได้ที่ร้านขายยาได้ตั้งแต่วันที่ 1 ก.ย. เพื่อเพิ่มช่องทางและอำนวยความสะดวกให้ประชาชน แต่เนื่องจากยาต้านไวรัสไม่ได้เป็นยาสามัญทั่วไป ยังเป็นยาที่ต้องควบคุมการใช้ และไม่จำเป็นที่ผู้ป่วยโควิด19 ทุกคนต้องทานยาต้านไวรัส ดังนั้นจึงยังจำเป็นที่ต้องให้ผู้ป่วยได้พบแพทย์เพื่อมีการวินิจฉัยไม่ว่าจะเป็นแพทย์ในโรงพยาบาลหรือคลินิกเวชกรรม และให้คำแนะนำที่สอดคล้องกับอาการของผู้ป่วยแต่ละคน” น.ส.ไตรศุลี กล่าว
น.ส.ไตรศุลี กล่าวว่า รองนายกรัฐมนตรีและรมว.สาธารณสุข ยังมีความห่วงใยและมีข้อแนะนำว่าขอให้ประชาชน จัดหายาต้านไวรัสจากช่องทางที่ได้รับอนุญาต อย่าซื้อยารับประทานเองโดยไม่มีแพทย์แนะนำ เพราะมีทั้งความเสี่ยงที่อาจจะได้ยาปลอม หรืออาจเกิดการใช้ยาไม่สอดคล้องกับอาการ โดยเฉพาะผู้มีโรคประจำตัวควรได้รับคำแนะนำจากแพทย์ก่อนใช้ยา
วันเสาร์ที่ 3 กันยายน 2565
“เฉลิมชัย” พอใจผลการเจรจาความร่วมมือยกระดับราคาข้าว ระหว่างไทย-เวียดนาม
“เฉลิมชัย” พอใจผลการเจรจาความร่วมมือยกระดับราคาข้าว ระหว่างไทย-เวียดนาม สั่งตั้งคณะทำงานเฉพาะกิจเดินหน้าต่อทันที พร้อมระดมพลครั้งใหญ่จัดประชุมสมาคมชาวนาสันนิบาตสหกรณ์ สมาคมโรงสีสมาคมผู้ส่งออกข้าว สภาธุรกิจไทย-เวียดนามหอการค้าไทย และสภาอุตสาหกรรมฯ ด่ว
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยวันนี้ว่า พอใจกับผลการเจรจาขยายความร่วมมือด้านการเกษตรระหว่างประเทศไทยกับสาธารณรัฐสังคมนิยมเวียดนามโดยเฉพาะความตกลงในการยกระดับราคาข้าวในตลาดโลก ที่มีความคืบหน้าสามารถตกลงกันได้อย่างเป็นรูปธรรมเป็นครั้งแรก โดยจะเดินหน้าต่อทันที ทั้งนี้จะมีการแต่งตั้งคณะทำงานเฉพาะกิจระดับสูง ที่มีนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธาน ทำหน้าที่ประสานงานการขับเคลื่อนความร่วมมือดังกล่าว และตนได้สั่งการให้จัดประชุมระหว่างกระทรวงเกษตรและสหกรณ์ กับสมาคมชาวนา ชุมนุมสหกรณ์การเกษตร สันนิบาตสหกรณ์ สมาคมโรงสีข้าว สมาคมผู้ค้าข้าว สมาคมผู้ส่งออกข้าว สภาธุรกิจไทย-เวียดนาม หอการค้าไทย สภาอุตสาหกรรมแห่งประเทศไทย และหน่วยงานที่เกี่ยวข้อง เพื่อชี้แจงและรับฟังข้อเสนอแนะเกี่ยวกับถึงความตกลงระหว่างไทยกับเวียดนาม รวมทั้งปรึกษาหารือถึงก้าวต่อไป ทั้งเรื่องแนวทางและแผนดำเนินการในส่วนของฝ่ายไทย ซึ่งทุกภาคีภาคส่วนจะต้องมาผนึกกำลังทำงานร่วมกันเพื่ออนาคตที่ดีกว่าของชาวนาและประเทศชาติ ความร่วมมือครั้งนี้เป็นโอกาสดีที่สุด
นอกจากนี้ ถือเป็นบันไดขั้นแรกของความพยายามร่วมกันระหว่างไทยและเวียดนามที่จะช่วยเหลือชาวนาให้ได้ราคาข้าวที่เป็นธรรมจากกลไกการค้าข้าวในตลาดโลกโดยเฉพาะในภาวะที่ต้องเผชิญกับต้นทุนการผลิตที่สูงขึ้น เช่น ราคาปุ๋ย ราคายา และราคาน้ำมัน รวมทั้งวัตถุดิบอาหารสัตว์จากผลกระทบของวิกฤติซ้อนวิกฤติคือวิกฤติโควิด19 และสงครามรัสเซีย-ยูเครน แต่ราคาข้าวปรับตัวน้อยมากไม่สอดคล้องกับต้นทุนการผลิตข้าว
“ในส่วนของรัฐบาล โดยกระทรวงเกษตรและสหกรณ์ มีนโยบายให้ความสำคัญกับชาวนามาโดยตลอดทำทุกอย่างเพื่อดูแลชาวนาไม่ว่าจะเป็นโครงการประกันรายได้ชาวนา การมอบเงินช่วยเหลือเยียวยาโควิดครัวเรือนละ 1.5 หมื่น การสนับสนุนปัจจัยการผลิต การยกระดับนาแปลงใหญ่ การพัฒนาพันธ์ุข้าวใหม่ ๆ การแปรรูปสร้างมูลค่าเพิ่ม การส่งเสริมเครื่องจักรกลและเทคโนโลยีเกษตรเพื่อเพิ่มผลผลิตลดต้นทุน เป็นต้น และล่าสุดคือการผนึกความร่วมมือระหว่างไทยกับเวียดนามในฐานะประเทศผู้ส่งออกข้าวอันดับ2และอันดับ3ของโลกเพื่อต่อสู้ต่อรองยกระดับราคาข้าวในเวทีโลก” รัฐมนตรีว่าการกระทรวงเกษตรฯ กล่าวในที่สุด
วันจันทร์ที่ 26 กันยายน 2565
ครม. เคาะ 287 ลบ. จ่ายเงินชดเชย “เจ้าของเรือประมง” โครงการนำเรือประมงออกนอกระบบ ระยะที่ 2
.....
ที่ประชุม ครม. (20 ก.ย. 65) อนุมัติโครงการ “นำเรือประมงออกนอกระบบ” เพื่อการจัดการทรัพยากรประมงทะเลที่ยั่งยืน ระยะที่ 2 วงเงิน 287.18 ล้านบาท
.
ให้เป็นค่าชดเชยเยียวยาแก่ “เจ้าของเรือประมง” จำนวน 59 ลำ (ผ่านเกณฑ์) ที่ได้รับผลกระทบจากมาตรการแก้ไขปัญหาการทำประมงผิดกฎหมาย (IUU) เมื่อปี 58
.
โครงการนี้เป็น "โครงการต่อเนื่อง" จากระยะที่ 1 ซึ่งได้จ่ายเงินชดเชยเยียวยาให้กับเจ้าของเรือประมงแล้ว 305 ลำ จากทั้งหมด 570 ลำ ทั้งนี้ การจ่ายเงินชดเชยยังคงใช้เกณฑ์เดิม คือ แบ่งจ่าย 2 งวด
• งวดที่ 1 จ่ายเงินร้อยละ 30 ของจำนวนเงินค่าชดเชย เป็นค่าใช้จ่าย สำหรับการแยกชิ้นส่วนเรือหรือทำลายเรือประมง
• งวดที่ 2 จ่ายเงินร้อยละ 70 ของจำนวนเงินค่าชดเชย โดยจ่ายหลังจากเจ้าของเรือแยกชิ้นส่วนเสร็จหรือทำลายเรือประมงเรียบร้อยแล้ว
.
ผลสัมฤทธิ์ของโครงการนี้ คือ การที่ประเทศไทยสามารถบริหารจัดการเรือประมงให้มีจำนวนเหมาะสมกับปริมาณสัตว์น้ำได้ ลดความเสี่ยงที่จะเกิดการทำประมงผิดกฎหมายจากการใช้เรือประมงที่ไม่มีใบอนุญาตทำการประมงพาณิชย์
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 1 กันยายน 2565
รองนายกฯ พลเอก ประวิตรฯ ขอบคุณชาวฉะเชิงเทราที่เป็นกำลังใจให้รัฐบาลมาโดยตลอด ย้ำรัฐบาลและทุกภาคส่วนเร่งทำงานเพื่อประชาชน
รองนายกฯ พลเอก ประวิตรฯ ขอบคุณชาวฉะเชิงเทราที่เป็นกำลังใจให้รัฐบาลมาโดยตลอด ย้ำรัฐบาลและทุกภาคส่วนเร่งทำงานเพื่อประชาชน
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า วันนี้ (1 กันยายน 2565) เวลา 11.25 น. ณ ร้านอาหารบลูม@ฉะเชิงเทรา ตำบลบางตีนเป็ด อำเภอเมือง จังหวัดฉะเชิงเทรา พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี เดินทางไปพบปะประชาชนในพื้นที่จังหวัดฉะเชิงเทรา ที่มารอต้อนรับกว่า 1,000 คน โดยรองนายกรัฐมนตรีกล่าวยินดีและขอบคุณประชาชนชาวจังหวัดฉะเชิงเทราทุกคนที่เป็นกำลังใจให้รัฐบาลมาโดยตลอด พร้อมย้ำว่าการดำเนินงานของรัฐบาลต้องได้รับความร่วมมือร่วมใจจากประชาชนทุกคน รวมทั้งข้าราชการ เจ้าหน้าที่ที่เกี่ยวข้องต้องเร่งดำเนินการในส่วนงานที่เกี่ยวข้องกับประชาชนโดยเร็วที่สุด
รองโฆษกประจำสำนักนายกรัฐมนตรี กล่าวว่า “รองนายกรัฐมนตรีย้ำการลงพื้นที่ในวันนี้เพื่อติดตามสถานการณ์น้ำ โดยเฉพาะอย่างยิ่งน้ำต้นทุนในการผลิตน้ำประปาสำหรับอุปโภคบริโภคและเพื่อการเกษตรของชาวจังหวัดฉะเชิงเทรา โดยเฉพาะแนวทางการเตรียมรับมือพร้อมแผนระยะยาวที่จะแก้ไขปัญหาเรื่องน้ำในพื้นที่ของหน่วยที่เกี่ยวข้อง สำหรับโครงการก่อสร้างที่ดำเนินการมาแล้วนั้น ต้องสามารถที่จะทำงานได้อย่างเต็มที่และมีประสิทธิภาพ จะเห็นได้ว่าไม่เฉพาะการแก้ปัญหาเรื่องน้ำที่รัฐบาลมีความห่วงใย แต่รวมถึงเรื่องสุขภาพของประชาชนเป็นสิ่งที่รัฐบาลตระหนักถึงความสำคัญในสุขภาพ การดำเนินชีวิต และการสร้างความเป็นอยู่ที่ดีขึ้นของประชาชน ทั้งนี้ ขออวยพรให้พี่น้องประชาชนทุกคนสุขกายสบายใจ มีแรงสนับสนุนรัฐบาลในการพัฒนาประเทศให้มั่นคง มั่งคั่ง ตลอดไป”
วันอังคารที่ 13 กันยายน 2565
คลังแจงชัด 4 ประเด็นความเข้าใจคลาดเคลื่อน "โครงการลงทะเบียนเพื่อสวัสดิการแห่งรัฐ"
.....
กระทรวงการคลัง เผยถึงความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 65 ตั้งแต่วันแรก - วันจันทร์ที่ 12 ก.ย. 65 (ณ เวลา 15.00 น.) มี ปชช. ทยอยลงทะเบียนแล้ว 10,416,889 ราย
.
ทั้งนี้ ช่วงเวลาที่ผ่านมา ก.คลัง พบว่ายังมี “ความเข้าใจคลาดเคลื่อน” เรื่องการลงทะเบียน และได้ชี้แจงในประเด็นต่าง ๆ เพื่อให้ ปชช. เข้าใจ ดังนี้
.
1. ปชช. ที่สนใจและมีคุณสมบัติตามที่โครงการฯ กำหนดสามารถ “ลงทะเบียนได้ทุกคน” หากมีครอบครัวแล้ว สามารถลงทะเบียนได้ทั้ง “สามีและภรรยา” หากทั้งสามีและภรรยา ผ่านการตรวจสอบเกณฑ์คุณสมบัติ ก็ย่อมมีสิทธิตามโครงการฯ “ไม่ใช่หนึ่งครอบครัวหนึ่งสิทธิ”
.
2. ผู้ลงทะเบียนสามารถเลือกช่องทางการลงทะเบียนได้ตามที่ผู้ลงทะเบียนสะดวก
• คนโสดหรือไม่มีครอบครัวสามารถลงทะเบียนผ่านเว็บไซต์โดย “ไม่ต้องยื่นเอกสารเพิ่มเติม”
• มีครอบครัวสามารถไปที่หน่วยงานรับลงทะเบียนพร้อมทั้งครอบครัว
• กรณีที่คู่สมรสและบุตรไม่ได้เดินทางมาแสดงตัวที่หน่วยงานรับลงทะเบียน ผู้ลงทะเบียนสามารถนำสำเนาบัตรประจำตัวประชาชนของคู่สมรสและบุตร “พร้อมลงลายมือชื่อรับรองความถูกต้อง” ยื่นที่หน่วยงานรับลงทะเบียนได้เช่นเดียวกัน
.
3. ผู้ลงทะเบียนเป็น “ผู้พิการ – ผู้ป่วยติดเตียง – ผู้สูงอายุ” ที่ไม่สามารถเดินทางมาลงทะเบียนได้ด้วยตนเอง สามารถ “มอบอำนาจให้ผู้อื่น” มาลงทะเบียนแทนได้ ดาวน์โหลดหนังสือมอบอำนาจได้จากเว็บไซต์ของโครงการฯ หรือติดต่อขอรับได้ที่หน่วยงานรับลงทะเบียนทุกหน่วย
.
4. การสมัครลงทะเบียนเข้าร่วมโครงการฯ นั้น ย้ำว่า “ไม่มีค่าใช้จ่าย” และผู้ลงทะเบียนที่ยื่นเอกสาร ณ หน่วยงานรับลงทะเบียน ขอให้ “เก็บรักษาส่วนที่ 11” ของแบบฟอร์มลงทะเบียนเป็นหลักฐานในการยืนยันการลงทะเบียน ที่สำคัญ “อย่าให้สูญหาย”
.
อ่านเพิ่มเติม คลิกhttps://www.thaigov.go.th/news/contents/details/59161
-------------------
วันพุธที่ 12 ตุลาคม 2565
บขส. จัดรถโดยสารวันละ 2,900 - 3,000 เที่ยว รองรับประชาชนเดินทางช่วงวันหยุดยาว 13 - 16 ตุลาคม นี้ ย้ำคุมเข้มมาตรการด้านความปลอดภัย
พร้อมเอาใจสมาชิก บขส. Card จองตั๋วออนไลน์เดินทางวันหยุดรับคะแนนสะสมคูณสองทันที
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม
เปิดเผยว่า ตามที่รัฐบาล ประกาศให้วันที่ 14 ตุลาคม 2565 เป็นวันหยุดราชการกรณีพิเศษ ส่งผลให้ช่วงวันคล้ายวันสวรรคตพระบาทสมเด็จพระบรมชนกาธิเบศรมหาภูมิพล อดุลยเดชมหาราช บรมนาถบพิตร มีวันหยุดต่อเนื่อง 4 วัน ตั้งแต่วันที่ 13 - 16 ตุลาคม 2565 ดังนั้น เพื่ออำนวยความสะดวกในการเดินทางให้กับประชาชนให้ได้รับบริการที่สะดวก รวดเร็ว ปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม บขส. ได้เตรียมความพร้อมจัดการเดินรถ โดยคาดการณ์ว่าจะมีผู้โดยสาร เริ่มทยอยเดินทางออกจาก กรุงเทพฯ ไปยังจังหวัดต่างๆ ทั่วทุกภูมิภาค ตั้งแต่วันที่ 12 - 13 ตุลาคม 2565 โดย บขส. ได้จัดรถโดยสาร (รถ บขส. รถร่วม และรถตู้) เที่ยวไป ประมาณวันละ 2,900 เที่ยว คาดว่าจะมีผู้ใช้บริการ ประมาณวันละ 32,000 คน ส่วนการเดินทางกลับ ในวันที่ 16 - 17 ตุลาคม 2565 ได้จัดรถโดยสารประมาณวันละ 3,000 เที่ยว คาดว่าจะมีผู้ใช้บริการ ประมาณวันละ 33,000 คน โดยคาดการณ์ว่า ปริมาณการเดินทางในช่วงวันหยุดยาวนี้ จะมีปริมาณผู้โดยสารเพิ่มสูงขึ้น เมื่อเทียบกับการเดินทางในช่วงเวลาปกติ ทั้งนี้ปัจจุบัน บขส. เปิดให้บริการเดินรถในเส้นทางภาคเหนือ 19 เส้นทาง 54 เที่ยววิ่ง ภาคตะวันออกเฉียงเหนือและภาคตะวันออก 23 เส้นทาง 68 เที่ยววิ่ง และเส้นทางภาคใต้ 16 เส้นทาง 43 เที่ยววิ่ง สอบถามข้อมูลการเดินทางเพิ่มเติม โทร Call Center 1490 เรียก บขส. ตลอด 24 ชั่วโมง ทั้งนี้ บขส. มีช่องทางจองตั๋วเดินทางล่วงหน้าผ่านช่องทางออนไลน์ อาทิ Application : E-Ticket เว็บไซต์ www.transport.co.th ผู้โดยสารสามารถจองตั๋ว ได้สะดวก รวดเร็ว ประหยัดเวลา และสมาชิก บขส. Card เมื่อจองตั๋วช่องทางออนไลน์ เดินทางระหว่างวันที่ 13 - 24 ตุลาคม 2565 จะได้รับคะแนนสะสมคูณสองด้วย
กรรมการผู้จัดการใหญ่ บขส. กล่าวเพิ่มเติมว่า บขส. ได้ขอความร่วมมือผู้ประกอบการรถร่วมนำรถโดยสารมาสนับสนุนให้เพียงพอต่อความต้องการของผู้ใช้บริการ และได้มีหนังสือขออนุญาตต่อ นายทะเบียนกรมการขนส่งทางบก นำรถโดยสารไม่ประจำทาง มาจัดเสริมในเส้นทางต่างๆ ประมาณ 110 คัน ส่วนในเที่ยวกลับได้ขอความร่วมมือจาก องค์การขนส่งมวลชนกรุงเทพ และผู้ประกอบการรถแท็กซี่ นำรถโดยสารมารับผู้โดยสาร บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) พร้อมได้เน้นย้ำให้ผู้ประกอบการรถร่วมที่นำรถโดยสารมาวิ่งจะต้องดำเนินการ ตามมาตรการ/วิธีการปฏิบัติสำหรับการเดินรถโดยสาร เพื่อการควบคุมการแพร่ระบาดของโรคติดเชื้อไวรัส COVID-19 อย่างเคร่งครัด และให้ดูแลเรื่องความปลอดภัย ตรวจสภาพความพร้อมของรถโดยสาร พนักงานขับรถ ให้พร้อมก่อนออกเดินทางทุกครั้ง จำกัดความเร็วไม่เกิน 80 - 90 กิโลเมตร/ชั่วโมง และเมื่อเจอฝนตกสภาพถนนเปียก เส้นทางที่น้ำท่วมขังควรใช้ความเร็วลดลง ใช้ความระมัดระวังในการขับรถให้มากขึ้น รวมทั้งนำมาตรการ 4 พร้อม (สถานีพร้อม พนักงานพร้อม รถโดยสารพร้อม และการบริการพร้อม) มาใช้ เพื่อสร้างความปลอดภัย และสร้างความเชื่อมั่นในการเดินทางให้แก่ผู้โดยสารทุกคน
วันจันทร์ที่ 10 ตุลาคม 2565
โฆษกรัฐบาลเผย นายกรัฐมนตรีและคณะ มีกำหนดการเดินทางไปร่วมพิธีพระราชทานเพลิงศพ ณ จังหวัดหนองบัวลำภู วันอังคารที่ 11 ตุลาคม 2565
โฆษกรัฐบาลเผย นายกรัฐมนตรีและคณะ มีกำหนดการเดินทางไปร่วมพิธีพระราชทานเพลิงศพ ณ จังหวัดหนองบัวลำภู วันอังคารที่ 11 ตุลาคม 2565
วันที่ 10 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า ในวันอังคารที่ 11 ตุลาคม 2565 ภายหลังเสร็จสิ้นการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ ประกอบด้วย นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายอิทธิพล คุณปลื้ม รัฐมนตรีว่าการกระทรวงวัฒนธรรม นายอนุชา นาคาศัย รัฐมนตรีประจำสานักนายกรัฐมนตรี พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม จะเดินทางไปร่วมพิธีพระราชทานเพลิงศพผู้เสียชีวิตจากเหตุโศกนาฏกรรม ณ จังหวัดหนองบัวลำภู โดยมีกำหนดการดังนี้
เวลา 13.30 น. นายกรัฐมนตรีและคณะ ออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานทหาร กองบิน 23 ตำบลหมากแข้ง อำเภอเมืองอุดรธานี จังหวัดอุดรธานี โดยเครื่องบิน Airbus 320 ของกองทัพอากาศ โดยจะเดินทางถึงท่าอากาศยานทหาร กองบิน 23 ในเวลาประมาณ 14.15 น.
เวลา 14.30 น. นายกรัฐมนตรีและคณะ ออกเดินทางจากท่าอากาศยานทหาร กองบิน 23 ไปยังจุดจอด ฮ. โรงเรียนคำแสนวิทยาสรรค์ ตำบลนากลาง อำเภอนากลาง จังหวัดหนองบัวลำภู โดยเฮลิคอปเตอร์ โดยจะเดินทางถึงจุดจอด ฮ. โรงเรียนคำแสนวิทยาสรรค์ ในเวลาประมาณ 15.00 น. แล้วนายกรัฐมนตรีและคณะ เดินทางด้วยขบวนรถยนต์ไปที่วัดราษฎร์สามัคคี ตำบลอุทัยสวรรค์ อำเภอนากลาง จังหวัดหนองบัวลำภู
เวลา 16.00 น. นายกรัฐมนตรีและคณะ ร่วมพิธีพระราชทานเพลิงศพ ณ วัดราษฎร์สามัคคี โดยนายกรัฐมนตรีและคณะ จะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 18.45 น. (กำหนดการอาจมีการเปลี่ยนแปลงตามความเหมาะสม)
ทั้งนี้ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และคณะ ร่วมพิธีพระราชทานเพลิงศพ ณ วัดศรีอุทัย ตำบลอุทัยสวรรค์ อำเภอนากลาง จังหวัดหนองบัวลำภู และนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน และคณะ ร่วมพิธีพระราชทานเพลิงศพ ณ วัดเทพมงคลพิชัย ตำบลด่านช้าง อำเภอนากลาง จังหวัดหนองบัวลำภู
วันพุธที่ 21 กันยายน 2565
กระทรวงสาธารณสุขออกประกาศ 1 ต.ค. 65 เป็นต้นไป ยกเลิกโควิด-19 จากการเป็นโรคติดต่ออันตราย และกำหนดให้เป็นโรคติดต่อที่ต้องเฝ้าระวัง
กระทรวงสาธารณสุขออกประกาศ 1 ต.ค. 65 เป็นต้นไป ยกเลิกโควิด-19 จากการเป็นโรคติดต่ออันตราย และกำหนดให้เป็นโรคติดต่อที่ต้องเฝ้าระวัง ศบค. 23 ก.ย.นี้เตรียมพิจารณาแนวปฏิบัติรองรับ
วันที่ 21 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า กระทรวงสาธารณสุขได้ออกประกาศ 2 ฉบับ ซึ่งได้เผยแพร่ในราชกิจจานุเบกษา เมื่อวันที่ 20 ก.ย. 65 ประกอบด้วย 1)ประกาศกระทรวงสาธารณสุข เรื่อง ยกเลิกประกาศกระทรวงสาธารณสุข เรื่อง ชื่อและอาการสำคัญของโรคติดต่ออันตราย (ฉบับที่ 3) พ.ศ. 2563 พ.ศ. 2565 และ 2) ประกาศกระทรวงสาธารณสุข เรื่อง ชื่อและอาการสำคัญของโรคติดต่อที่ต้องเฝ้าระวัง (ฉบับที่ 3) พ.ศ. 2565 โดยประกาศทั้ง 2 ฉบับจะมีผลยกเลิกโรคติดเชื้อไวรัสโคโรนา 2019 หรือโควิด-19 จากโรคติดต่ออันตราย แล้วกำหนดให้เป็นโรคติดต่อที่ต้องเฝ้าระวัง ตั้งแต่วันที่ 1 ต.ค. 65 เป็นต้นไป
โดยการยกเลิกโควิด-19 จากโรคติดต่ออันตรายนี้ เนื่องมากจากสถานการณ์การระบาดทั่วโลก มีแนวโน้มจำนวนผู้ป่วยที่มีอาการรุนแรงและอัตราการเสียชีวิตลดลง การแพร่ระบาดและความรุนแรงของโรคในต่างประเทศก็มีแนวโน้มลดลง ประกอบกับจำนวนวัคซีนป้องกันโรคโควิด19 ในประเทศมีเพียงพอกับความต้องการ ขณะที่ประชาชนได้รับวัคซีนในระดับความครอบคลุมสูง มีภูมิคุ้มกันโรคเพิ่มขึ้น จึงสมควรปรับมาตรการทางกฎหมายให้สอดคล้องกับการผ่อนคลายมาตรการต่างๆ ในประเทศและสถานการณ์ปัจจุบัน
น.ส.ไตรศุลี กล่าวว่า รัฐบาลโดยศูนย์บริหารสถานการณ์โควิด19 (ศบค.) ได้ติดตามและดำเนินการตามแผนงานที่สอดคล้องกับสถานการณ์โควิด19 มาเป็นระยะ ซึ่งรวมถึงการจัดทำกรอบนโยบาย แนวปฏิบัติภายหลังโควิด19 ปรับสู่การเป็นโรคติดต่อเฝ้าระวัง แนวปฏิบัติของภาคส่วนต่างๆ ทั้งภาครัฐ เอกชน ประชาชน เมื่อเข้าสู่ภาวะหลังการระบาดใหญ่ (Post-pandemic) ซึ่งที่ประชุม ศบค. ชุดใหญ่ในวันที่ 23 ก.ย. 65 นี้ จะได้พิจารณาอนุมัติแนวดำเนินการต่างๆ ซึ่งได้เตรียมไว้เพื่อไปสู่ในทางปฏิบัติต่อไป
"ภายหลังโควิด19 เป็นโรคติดต่อเฝ้าระวัง จะมีแนวปฏิบัติที่ชัดเจน ทั้งด้านกฎหมาย กลไกการจัดการในภาพรวม การดำเนินการด้านสาธารณสุข ด้านการแพทย์ และการสื่อสารให้สังคมเกิดความเข้าใจ โดยมีเป้าหมายคือประชาชนอยู่กับโควิด19 ได้อย่างปลอดภัยและดำเนินชีวิตได้เป็นปกติซึ่งทั้งหมดนี้จะมีการพิจารณาในที่ประชุม ศบค.วันที่ 23 ก.ย. นี้" น.ส.ไตรศุลี กล่าว
น.ส.ไตรศุลี กล่าวว่า การประกาศลดระดับโควิด19 สู่โรคติดต่อเฝ้าระวังของกระทรวงสาธารณสุข มีการผ่อนคลายทางนโยบายที่สอดคล้องกับที่ คณะรัฐมนตรี(ครม.) เมื่อวันที่ 20 ก.ย. 65 ได้เห็นชอบร่างกฎกระทรวงกำหนดโรคต้องห้ามสำหรับคนต่างด้าวซึ่งเข้ามาในราชอาณาจักร หรือเข้ามามีถิ่นที่อยู่ในราชอาณาจักร ตามที่กระทรวงมหาดไทยเสนอ โดยมีสาระสำคัญเป็นการยกเลิกโควิด19 ออกจากกลุ่มโรคต้องห้าม หลังจากที่ถูกกำหนดให้เป็นโรคต้องห้ามสำหรับชาวต่างชาติที่จะเดินทางเข้าประเทศไทยตั้งแต่ปี 2563 เป็นต้นมา โดยประกาศจะมีผลตั้งแต่วันประกาศในราชกิจจานุเบกษาต่อไป
..........................
วันพฤหัสบดีที่ 22 กันยายน 2565
รฟม. จัดกิจกรรม “MRTA Volunteer” ครั้งที่ 3 ประจำปี 2565
ปรับปรุงอาคารเรียนอเนกประสงค์ ภูมิทัศน์ สนับสนุนอุปกรณ์ทางการศึกษาให้แก่ โรงเรียนวัดศรีราษฎร์(เอนกนาครราษฎร์บำรุง)
นายณัฐพงศ์ สงฆ์ประชา ผู้อำนวยการสำนักกฎหมาย เป็นผู้แทน การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ส่งมอบอาคารเรียนอเนกประสงค์หลังคาเชื่อม และอุปกรณ์ทางการศึกษาให้แก่ โรงเรียนวัดศรีราษฎร์ (เอนกนาครราษฎร์บำรุง) เนื่องในกิจกรรม MRTA Volunteer ครั้งที่ 3 ประจำปี 2565 โดยมีนายวิทยา ชพานนท์ นายอำเภอบางใหญ่ และนายประวิทย์ ดำรงทรัพย์ ผู้อำนวยการโรงเรียนเป็นผู้รับมอบ
ทั้งนี้ กิจกรรม MRTA Volunteer จัดขึ้นเพื่อส่งเสริมให้พนักงานมีจิตสำนึกด้านจิตอาสา และเป็นส่วนหนึ่งของการพัฒนาองค์กรอย่างยั่งยืน โดยการนำพนักงานไปทำกิจกรรม CSR นอกสถานที่ ซึ่งในครั้งนี้ พนักงานจิตอาสา ได้ร่วมกันปรับปรุงอาคารอเนกประสงค์ ได้แก่ สร้างฝ้าเพดานใหม่ ทำกันสาดรอบอาคาร ติดตั้งระบบไฟส่องสว่าง ทาสีภายในและภายนอก สร้างหลังคาทางเชื่อมระหว่างอาคารเรียนและอาคารอเนกประสงค์ และปรับภูมิทัศน์บริเวณสวนด้างข้างแล้ว ยังได้สนับสนุนอุปกรณ์ทางการศึกษา ได้แก่ ชุดเครื่องขยายเสียงพร้อมไมโครโฟน เครื่องดนตรี วงโยธวาทิต เครื่องดนตรีไทย และเครื่องโปรเจคเตอร์
โดยกิจกรรมดังกล่าวเป็นกิจกรรมเพื่อสังคมที่ รฟม.ได้ดำเนินการมาอย่างต่อเนื่อง ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันจันทร์ที่ 29 สิงหาคม 2565
รฟท. แจงถนนกำแพงเพชร 7 เลียบทางรถไฟชำรุดอยู่ในช่วงประกัน เร่งให้เอกชนปรับปรุงคาดแล้วเสร็จภายในเดือนกันยายน
ตามที่ได้มีประชาชนร้องเรียนกรณีถนนเลียบทางรถไฟ (ถนนกำแพงเพชร 7) ซึ่งเป็นพื้นที่ของ รฟท. ช่วงระหว่างแยกคลองตันกับถนนพัฒนาการ ชำรุดผิวถนนหลุดลอกเสียหายหลายจุด ส่งผลกระทบต่อการสัญจรของประชาชน
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายนิรุฒ มณีพันธ์ ผู้ว่าการรถไฟแห่งประเทศไทย มีนโยบายให้ รฟท. มุ่งพัฒนาการให้บริการ เพื่อตอบโจทย์ความต้องการของผู้โดยสารให้ได้รับความสะดวก สะอาด ปลอดภัยสูงสุด พร้อมกับเน้นย้ำให้เปิดรับฟังความเห็นจากผู้โดยสารทุกช่องทาง นำมาปรับปรุงการให้บริการแก่พี่น้องประชาชนให้เกิดความพึงพอใจสูงสุด
ล่าสุด รฟท. ได้ตรวจสอบข้อร้องเรียนของประชาชนพบว่า ถนนกำแพงเพชร 7 ช่วงบริเวณดังกล่าว เป็นถนนเลียบทางรถไฟสายตะวันออก ช่วงระหว่างถนนรามคำแหง - ทางผ่านถนนกำแพงเพชร 7 (โลคัลโรด) ซึ่งถนนดังกล่าวถูกสร้างขึ้นเพื่อระบายการจราจรในถนนเส้นทางหลักของกรุงเทพมหานร ตามนโยบายของกระทรวงคมนาคม รฟท. กรมทางหลวง (ทล.) และกรุงเทพมหานคร เมื่อปี พ.ศ. 2542 โดยที่ผ่านมารฟท. ได้จัดทำบันทึกข้อตกลงเพื่อให้กรุงเทพมหานครเข้ามาดูแล และบำรุงรักษา ต่อมา รฟท. มีโครงการก่อสร้างระบบขนส่งทางรถไฟเชื่อมท่าอากาศยานสุวรรณภูมิและสถานีรับส่งผู้โดยสารอากาศยานในเมือง ( Airport Rail Link ) จึงมีความจำเป็นต้องขอพื้นที่บางส่วนคืนเพื่อมาดำเนินการโครงการดังกล่าว และเมื่อดำเนินการแล้วเสร็จ ฝ่ายการช่างโยธารฟท. ได้เป็นผู้เข้ามารับผิดชอบในการบำรุงรักษาเป็นการชั่วคราว ซึ่งขณะนี้อยู่ระหว่างการเจรจาประสานงานร่วมกับสำนักงานเขตสวนหลวง เพื่อให้กรุงเทพมหานครเข้ามาดูแลและร่วมกันหาวิธีแก้ไขปัญหาในระยะยาวต่อไป
ในปัจจุบัน รฟท. ได้ดำเนินการดูแลและบำรุงรักษามาอย่างต่อเนื่อง ซึ่งล่าสุดรฟท. ได้ว่าจ้างห้างหุ้นส่วนจำกัด สมิต โยธากิต ดำเนินการปรับปรุงซ่อมแซม ตั้งแต่เมื่อวันที่ 5 พฤศจิกายน 2564 ปรับปรุงซ่อมแซมถนนแล้วเสร็จ เมื่อต้นปี 2565 กำหนดระยะเวลารับประกันฯ 2 ปี
ทั้งนี้ เนื่องจากที่ผ่านมามีรถยนต์บรรทุกขนาดใหญ่ลักลอบใช้ถนนเส้นทางดังกล่าวเป็นประจำ ซึ่งถนนไม่ได้ออกแบบมาเพื่อรองรับน้ำหนักของรถบรรทุกขนาดใหญ่ ส่งผลให้ถนนกลับมาชำรุดเสียหาย รวมถึงสาเหตุที่ส่งผลให้น้ำท่วมขังเกิดจากขยะมูลฝอยอุดตันท่อระบายน้ำ และรถยนต์ของกลางจากสถานีตำรวจนครบาลคลองตัน รวมถึงซากรถยนต์ที่ไม่ใช้งานจอดบริเวณริมถนน ทำให้การระบายน้ำไม่สามารถทำได้อย่างเต็มประสิทธิภาพ
รฟท. ไม่ได้นิ่งนอนใจในความเดือนร้อนของประชาชน จึงเร่งแจ้งผู้รับเหมาเข้าไปดำเนินการแก้ไขปรับปรุงโดยเร็ว โดยคาดว่าจะสามารถเริ่มดำเนินการช่วงประมาณต้นเดือนกันยายนนี้ ใช้ระยะเวลาดำเนินการประมาณ 14 วัน พร้อมกันนี้ ได้ประสานไปยังสถานีตำรวจนครบาลคลองตัน เพื่อเร่งดำเนินการเคลื่อนย้ายรถยนต์ของกลางโดยเร็วต่อไป
วันพฤหัสบดีที่ 8 กันยายน 2565
ปลัดกระทรวงเกษตรฯ หารือ Young Smart Farmer และผู้ประกอบการธุรกิจเกษตรออสเตรเลีย แลกเปลี่ยนการใช้เทคโนโลยีการป้องกันโรคในพืชและสัตว์
ปลัดกระทรวงเกษตรฯ หารือ Young Smart Farmer และผู้ประกอบการธุรกิจเกษตรออสเตรเลีย แลกเปลี่ยนการใช้เทคโนโลยีการป้องกันโรคในพืชและสัตว์
เมื่อวันที่ 8 กันยายน 2565 ดร.ทองเปลว กองจันทร์ ปลัดกระทรวงเกษตรและสหกรณ์พร้อมด้วยนายคริส ทีนนิ่ง (Mr. Chris Tinning)ผู้ช่วยปลัดกระทรวงเกษตร ประมงและป่าไม้ออสเตรเลีย ประธานร่วมของการประชุมคณะทำงานร่วมว่าด้วยความร่วมมือทางวิชาการด้านการเกษตรไทย – ออสเตรเลีย ครั้งที่ 22   เข้าเยี่ยมชมและศึกษาดูงานการฉายรังสีเป็นมาตรการสุขอนามัยพืชสำหรับสินค้าผักผลไม้สดตามข้อกำหนดของรัฐบาลออสเตรเลีย ณ โรงงานฉายรังสีบริษัทSteritech Merrifield Irradiation เมือง Micklehamรัฐวิคตอเรีย ประเทศออสเตรเลีย ซึ่งเป็นบริษัทที่มีความชำนาญในการฉายรังสีมากว่า ๕๐ ปีโดยปัจจุบันมีการให้บริการเทคนิค Cobalt 60 รังสี X-ray และรังสี E beam ตามข้อกำหนดของประเทศปลายทาง ทั้งนี้ รัฐบาลออสเตรเลียอนุญาตให้ใช้การฉายรังสีในสินค้าผลไม้สดส่งออกมาตั้งแต่ปี ๒๕๔๒ และมีมาตรการสำหรับภายในประเทศในปี ๒๕๕๔ ในผลไม้ทุกชนิด เป็นการแสดงถึงความปลอดภัยทางอาหารของการฉายรังสี ซึ่งได้รับการยอมรับจากผู้ประกอบการค้าปลีกและผู้บริโภคภายในประเทศโดยมาตรการฉายรังสีองตลาดในประเทศมีอัตราการเติบโตถึงร้อยละ 700และตลาดส่งออกร้อยละ 50 ผลไม้ที่มีการฉายรังสีมากที่สุดคือ องุ่น คิดเป็นร้อยละ 34 รองลงมาคือ มะม่วง คิดเป็นร้อยละ 22
ที่ผ่านมา มาตรการกำจัดศัตรูพืชของออสเตรเลียมีอยู่ 3 ทางเลือก ได้แก่ 1) การรมด้วยเมทิล
โบมายด์ (Fumigation) 2) การกำจัดศัตรูพืชด้วยความเย็น (Cold Disinfestation) 3)การกำจัดศัตรูพืชด้วยวิธีอบไอน้ำ (Vapor Heat Treatment) โดยรัฐบาลออสเตรเลียรับรองระบบการฉายรังสีว่าเป็นมาตรการที่ปลอดภัย ไร้สารเคมี และไร้สารตกค้าง ทั้งนี้ ประเทศไทยเป็นหนึ่งในประเทศผู้นำในการใช้การฉายรังสี สำหรับผลไม้ส่งออกไปยังออสเตรเลีย นิวซีแลนด์ และสหรัฐอเมริกา โดยเฉพาะสินค้ามะม่วง ที่ออสเตรเลียและไทยมีฤดูกาลผลิตที่แตกต่างกัน จึงเป็นโอกาสของมะม่วงพรีเมียมที่ส่งออกจากไทยไปยังออสเตรเลียซึ่งรัฐบาลทั้งสองประเทศสนับสนุนมาตรการฉายรังสี เพื่อทดแทนการรมควันด้วยเมทิลโบมายด์ทั้งยังเป็นการช่วยลดต้นทุนห่วงโซ่อุปทานของการบำบัดด้วยความเย็นและการอบไอน้ำ การหารือระหว่างกันในครั้งนี้ นับว่าประเทศไทยสามารถได้รับข้อมูลและเรียนรู้เทคโนโลยีสมัยใหม่ของออสเตรเลีย เพื่อนำไปปรับใช้กับการกำจัดศัตรูพืชของประเทศไทยได้เป็นอย่างมาก
“การหารือระหว่างกันในครั้งนี้ นับว่าเป็นประโยชน์ของประเทศไทย ที่สามารถได้รับข้อมูลและเรียนรู้เทคโนโลยีสมัยใหม่ของออสเตรเลีย เพื่อนำไปปรับใช้กับการกำจัดศัตรูพืชของประเทศไทยได้เป็นอย่างมาก และขอชื่นชมการบริหารจัดการที่ใช้เทคโนโลยีและนวัตกรรมมาปรับใช้ในธุรกิจเกษตร และการใช้หลักการตลาดนำการผลิตที่สามารถสร้างมูลค่าเพิ่มของสินค้าเกษตรที่ตอบสนองความต้องการและรสนิยมของผู้บริโภคที่หลากหลาย โดยได้รับการสนับสนุนจากภาครัฐและภาคธุรกิจ” ดร.ทองเปลว กล่าว
นอกจากนี้ คณะยังได้แลกเปลี่ยนกับเกษตรกรผู้ผลิตและผู้ประกอบการส่งออกเชอรี่รัฐวิคตอเรีย (Young Smart Farmer)หนึ่งในผู้ปลูกเชอรี่รายใหญ่ของประเทศออสเตรเลียเนื่องจากสามารถลดความเสียหาย คงคุณภาพความสดของสินค้าและยืดอายุการเก็บรักษา และได้รับประโยขน์จากมาตรการฉายรังสีที่ขยายโอกาสในการค้าเชอรี่สดทั้งในและส่งออก โดยมีคู่ค้าที่สำคัญ ได้แก่ นิวซีแลนด์ เวียดนาม อินโดนีเซีย เป็นต้น
วันอาทิตย์ที่ 9 ตุลาคม 2565
ครม. เห็นชอบแก้เกณฑ์ช่วยกลุ่มที่ไม่สามารถติดต่อคู่สมรสได้ ให้เข้าถึงโครงการเพื่อสวัสดิการแห่งรัฐ ปี 65
.....
ที่ประชุม ครม. (5 ต.ค. 65) เห็นชอบแนวทางแก้ปัญหาผู้ลงทะเบียนโครงการลงทะเบียนเพื่อสวัสดิการแห่งรัฐ ปี 2565 ที่ไม่สามารถติดต่อคู่สมรสลงนามในแบบฟอร์มการลงทะเบียน โดยเฉพาะผู้ที่ถูกทิ้งร้าง ผู้ที่แยกกันอยู่กับคู่สมรส หรือผู้ที่อยู่ระหว่างการหย่า เป็นต้น ให้สามารถเข้าถึงสิทธิประโยชน์ในโครงการฯ ได้
.
1.กลุ่มเปราะบาง ได้แก่ ผู้ลงทะเบียนที่เป็นผู้สูงอายุ 60 ปีขึ้นไป (นับถึงวันที่ 19 ต.ค. 65) ผู้พิการหรือผู้ป่วยติดเตียงที่ไม่สามารถติดตามคู่สมรสได้ ยังสามารถลงทะเบียนเข้าร่วมโครงการ ฯ โดยรับรองตนเองว่า ไม่สามารถติดตามคู่สมรสได้ พร้อมลายมือชื่อพยานรับรองด้วยจำนวน 2 คน และต้องมีการลงนามรับรองจากเจ้าหน้าที่กระทรวงมหาดไทยในพื้นที่ และไปยื่นที่หน่วยงานรับลงทะเบียน ซึ่งกระทรวงการคลังจะตรวจสอบคุณสมบัติกลุ่มดังกล่าวตามสถานะ
2.กลุ่มผู้ลงทะเบียนทั่วไปที่มีอายุต่ำกว่า 60 ปี กรณีไม่สามารถติดตามคู่สมรสมาเพื่อดำเนินการได้ ให้ผู้ลงทะเบียนรับรองในเอกสารที่กระทรวงการคลังกำหนดว่าไม่สามารถติดตามคู่สมรสได้พร้อมลายมือชื่อพยาน 2 คน นำไปยื่นต่อหน่วยงานรับลงทะเบียน กระทรวงการคลังจะตรวจสอบคุณสมบัติของผู้ลงทะเบียนกลุ่มดังกล่าวในสถานะไม่มีคู่สมรส
3.เมื่อผู้ลงทะเบียนผ่านเกณฑ์การพิจารณาคุณสมบัติ จะสามารถใช้สิทธิได้เมื่อยืนยันตัวตน ณ ธ.ก.ส. และ ธ.ออมสิน ตั้งแต่วันที่ประกาศผลผู้ผ่านการตรวจคุณสมบัติ (ภายใน 180 วัน) และ ธ.กรุงไทย (ไม่มีกำหนดระยะเวลาสิ้นสุด)
#ไทยคู่ฟ้า#สื่อสารรัฐบาลไทย
-------------------
วันพฤหัสบดีที่ 20 ตุลาคม 2565
MDES แสดงความยินดีในโอกาสย้ายสำนักงาน ITU มา กสทช.
MDES แสดงความยินดีในโอกาสย้ายสำนักงาน ITU มา กสทช.
20ตุลาคม2565 -นางสาวกัลยาชินาธิวรรักษาการในตำแหน่งที่ปรึกษาด้านต่างประเทศเป็นตัวแทนกระทรวงดิจิทัลเพื่อเศรษฐกิจและสังคมแสดงความยินดีกับMs. AtsukoOkudaผู้อำนวยการสำนักงานภูมิภาคเอเชียและแปซิฟิกฯในโอกาสย้ายสำนักงานภูมิภาคเอเชียและแปซิฟิกของสหภาพโทรคมนาคมระหว่างประเทศ(International Telecommunication Union : ITU)จากเดิมชั้น5อาคารศูนย์ฝึกอบรมบริษัทไปรษณีย์ไทยจำกัดกรุงเทพมหานครมายังสำนักงานกสทช.ภาค1หลักสี่กรุงเทพมหานครโดยมีผู้แทนจากสำนักงานกสทช.สถานเอกอัครราชทูตต่างประเทศในไทยองค์การระหว่างประเทศหน่วยงานพันธมิตรและหน่วยงานที่เป็นสมาชิกของITUเข้าร่วมแสดงความยินดี
**************
วันอังคารที่ 30 สิงหาคม 2565
กรมการขนส่งทางราง นำคณะกรรมาธิการวิสามัญพิจารณาร่าง พ.ร.บ. การขนส่งทางราง พ.ศ. .... เข้าดูงานโครงการรถไฟฟ้าสายสีชมพู
.....
วันนี้ (30 สิงหาคม 2565) คณะกรรมาธิการวิสามัญพิจารณาร่างพระราชบัญญัติการขนส่งทางราง พศ. .... สภาผู้แทนราษฎร นำโดยนายศุภชัย ใจสมุทร ในฐานะประธาน และนายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม ในฐานะเลขานุการ พร้อมด้วยเจ้าหน้าที่กรมการขนส่งทางราง เข้าศึกษาดูงานโครงการรถไฟฟ้าสายสีชมพู (ช่วงแคราย - มีนบุรี) เพื่อประกอบการพิจารณาร่างพระราชบัญญัติการขนส่งทางราง พ.ศ. .... โดยรับฟังการบรรยายสรุปภาพรวมโครงการ ณ ศูนย์ซ่อมบำรุงรถไฟฟ้ามีนบุรี ของการรถไฟฟ้าขนส่งมวลชนแห่งประเทศไทย (รฟม.) พร้อมทั้งร่วมทดสอบการเดินรถไฟฟ้า monorail สายสีชมพู สถานีมีนบุรี (PK30) ถึงสถานีตลาดมีนบุรี (PK29) เพื่อดูงานระบบควบคุมการเดินรถและระบบความปลอดภัย
ทั้งนี้ การดูงานดังกล่าว เพื่อเป็นข้อมูลหนึ่งในการนำไปใช้ประกอบการพิจารณาบทบัญญัติแห่งร่างพระราชบัญญัติการขนส่งทางราง พ.ศ. .... ที่มีหลักการสำคัญในการให้กรมการขนส่งทางรางเป็นหน่วยงานกำกับดูแลการประกอบกิจการขนส่งทางราง ทั้งในด้านมาตรฐานความปลอดภัย มาตรฐานการให้บริการ มาตรฐานการประกอบกิจการ มาตรฐานผู้ประจำหน้าที่ มาตรฐานรถขนส่งทางราง การกำหนดเขตระบบรถขนส่งทางรางและเขตปลอดภัยระบบรถขนส่งทางราง และการกำหนดเขตก่อสร้างระบบรถขนส่งทางราง หากภายหน้าร่างพระราชบัญญัติการขนส่งทางรางนี้มีผลใช้บังคับแล้ว หน่วยงานทั้งภาครัฐและเอกชนที่มีหน้าที่ในการประกอบกิจการขนส่งทางราง จะต้องปฏิบัติตามมาตรฐานด้านต่าง ๆ ที่กล่าวมา ซึ่งจะออกเป็นกฎหมายลำดับรองต่อไป
วันพุธที่ 21 กันยายน 2565
ผู้ช่วยรัฐมนตรีฯ ธีระยุทธ ให้ผู้บริหารบริษัท ดิ สมิธ ฟู้ด อินเตอร์เนชั่นแนล จำกัด และคณะ เข้าพบ
ผู้ช่วยรัฐมนตรีฯ ธีระยุทธ ให้ผู้บริหารบริษัท ดิ สมิธ ฟู้ด อินเตอร์เนชั่นแนล จำกัด และคณะ เข้าพบ
วันนี้ (21 กันยายน 2565) นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม ให้นายเออร์วิน เดอ สมิท ผู้บริหารบริษัท ดิ สมิธ ฟู้ด อินเตอร์เนชั่นแนล จำกัด และคณะ เข้าพบ เพื่อหารือเกี่ยวกับการสานต่อโครงการ Halal Hub และแนวทางสำหรับนักลงทุนที่สนใจลงทุนในพื้นที่ชายแดนใต้ โดยมีนางศิริเพ็ญ เกียรติเฟื่องฟู รองผู้อำนวยการสำนักงานเศรษฐกิจอุตสาหกรรม และผู้บริหารกระทรวงอุตสาหกรรม ร่วมด้วย ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันศุกร์ที่ 30 กันยายน 2565
​รองนายกฯ พล.อ.ประวิตรฯ จี้หน่วยงานรัฐ เข้มมาตรการประมงผิดกฎหมาย ย้ำต้องไม่เอื้อเรียกรับประโยชน์ และไม่ให้สถานะ IUU ต้องถอยหลังลงอีก
​รองนายกฯ พล.อ.ประวิตรฯ จี้หน่วยงานรัฐ เข้มมาตรการประมงผิดกฎหมาย ย้ำต้องไม่เอื้อเรียกรับประโยชน์ และไม่ให้สถานะ IUU ต้องถอยหลังลงอีก
วันนี้ (30 กันยายน 2565) เวลา 10.30 น. พลเอก คงชีพ ตันตระวาณิชย์ โฆษกประจำรองนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายประมงแห่งชาติ ครั้งที่ 4/2565 เพื่อติดตามเสริมประสิทธิภาพการขับเคลื่อนมาตรการป้องกันและแก้ปัญหาการทำประมงผิดกฎหมายให้ดียิ่งขึ้น
ที่ประชุมติดตามความคืบหน้า แนวทางและมาตรการในการพัฒนาการประมงของไทยให้ปลอดสัตว์น้ำและสินค้าสัตว์น้ำที่มาจากการทำประมง IUU ซึ่งมีการให้ความรู้กับเจ้าหน้าที่ปฏิบัติงานทุกระดับมากขึ้น การลดการใช้โฟมหรือวัตถุที่ก่อให้เกิดไมโครพลาสติก ผลการประชุมระหว่างไทยกับสหภาพยุโรป ที่เน้นให้ไทยยังคงดำเนินการแก้ไขปัญหาในมิติต่างๆของการประมงตามหลักวิทยาศาสตร์และหลักสากล เพื่อนำไปสู่ความยั่งยืนของการทำประมงต่อไป รวมทั้งการขับเคลื่อนอุตสาหกรรมกุ้งไทย ที่มุ่งเพิ่มผลผลิต 80,000 ตัน ในปี 2566 และ (ร่าง) แผนพัฒนาด้านการประมงในพื้นที่แม่น้ำโขงอย่างยั่งยืน ปี 2566 - 2570
จากนั้นได้ร่วมพิจารณาและให้ความเห็นชอบ มาตรการเพิ่มประสิทธิภาพการแจ้งเป้า ตรวจสอบและดำเนินคดีเรือที่ต้องสงสัย ซึ่งกำหนดหน่วยปฏิบัติงาน ขั้นตอนการดำเนินงานและกรอบเวลาในแต่ละขั้นตอนที่ชัดเจนขึ้น และเห็นชอบการบังคับใช้กฎหมายกับการทำประมงที่ไม่ชอบด้วยกฎหมาย ซึ่งมอบหมายให้ศูนย์อำนวยการรักษาผลประโยชน์ของชาติทางทะเล (ศร.ชล.) กองทัพเรือ สำนักงานตำรวจแห่งชาติ กรมศุลกากร กรมเจ้าท่า กรมทรัพยากรทางทะเลและชายฝั่ง กรมการจัดหางาน กรมสวัสดิการและคุ้มครองแรงงาน กรมประมงและหน่วยงานที่เกี่ยวข้อง นำไปปฏิบัติอย่างเคร่งครัด รวมทั้งเห็นชอบแนวทางการถอนรายชื่อเรือประมงทำประมงผิดกฎหมายออกจากบัญชี
ทั้งนี้ พล.อ.ประวิตรฯ ได้กำชับ ศร.ชล. และทุกหน่วยงานที่เกี่ยวข้อง ยังต้องทำงานหนักร่วมกัน ดำรงความเข้มงวดกวดขันมาตรการต่าง ๆ ในการป้องกันและแก้ไขการทำประมง IUU อย่างจริงจังต่อเนื่องกันไป รวมทั้งทำงานร่วมกับต่างประเทศอย่างใกล้ชิด พร้อมย้ำต้องไม่มีคอรัปชั่น เอื้อหรือเรียกรับประโยชน์จากเจ้าหน้าที่และทุกหน่วยงานอย่างเด็ดขาด โดยจะต้องมีการกำกับตรวจสอบและประเมินมากขึ้น เพื่อมิให้สถานะการทำประมงของประเทศ กลับไปสู่จุดต่ำสุด ที่ละเลยการปฏิบัติจากหน่วยที่มีอำนาจหน้าที่ดังเช่นที่เกิดขึ้น โดยเฉพาะมาตรการบังคับใช้กฎหมาย ทั้งนี้ขอให้พัฒนาบุคลากรในแต่ละองค์กรให้มีความเข้าใจและมีความสามารถสูงขึ้น เพื่อพัฒนาประสิทธิภาพการทำประมงให้ถูกต้องตามหลักสากล และเป็นการช่วยรักษาฟื้นฟูทรัพยากรทางทะเลที่ยั่งยืนร่วมกันในทุกภาคส่วน
วันอังคารที่ 27 กันยายน 2565
​ไทยพร้อมเป็นศูนย์กลางการผลิตรถยนต์ในภูมิภาค โฆษกรัฐบาลเผยผลการสำรวจแนวโน้มอุตสาหกรรมรถยนต์ไทยในช่วง 9 ปีข้างหน้า (พ.ศ. 2565 – 2574) มีแนวโน้มสดใส (Good prospect)
​ไทยพร้อมเป็นศูนย์กลางการผลิตรถยนต์ในภูมิภาค โฆษกรัฐบาลเผยผลการสำรวจแนวโน้มอุตสาหกรรมรถยนต์ไทยในช่วง 9 ปีข้างหน้า (พ.ศ. 2565 – 2574) มีแนวโน้มสดใส (Good prospect)
วันนี้ (27 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยถึงผลการสำรวจแนวโน้มอุตสาหกรรมรถยนต์ไทยในช่วง 9 ปีข้างหน้า (พ.ศ. 2565 – 2574) ยังมีแนวโน้มที่เติบโตได้ดี โดยเป็นผลจากนโยบายส่งเสริมการลงทุนของรัฐบาล การลงนามในความตกลงเขตการค้าเสรีของไทยกับหลาย ๆ ประเทศ รวมถึงปัจจัยสนับสนุนการส่งออกรถยนต์อื่น ๆ
โฆษกประจำสำนักนายกรัฐมนตรี เปิดเผยว่า เว็บไซต์ Research and Markets ซึ่งเป็นเว็บไซต์ที่รวบรวมผลงานวิจัยในด้านต่าง ๆ ที่ใหญ่ที่สุดในโลก ได้เผยแพร่ผลการสำรวจแนวโน้มอุตสาหกรรมรถยนต์ไทยระหว่างปี พ.ศ. 2565 - 2574 (Research Report on Thailand's Automobile Industry, 2022-2031) ระบุว่า ด้วยปัจจัยทางภูมิศาสตร์ที่เหนือกว่า และการสนับสนุนจากรัฐบาล ประเทศไทยจึงเป็นผู้ผลิตรถยนต์รายใหญ่ที่สุดในเอเชียตะวันออกเฉียงใต้ และถูกเรียกว่าดีทรอยต์แห่งเอเชีย (Detroit of Asia) โดยในปี 2564 มูลค่าส่งออกของการผลิตรถยนต์คิดเป็นสัดส่วนมากกว่า 10% ของ GDP ของประเทศไทย
โดยอุตสาหกรรมยานยนต์ของไทยเน้นการส่งออก ในช่วง 5 ปีที่ผ่านมา มีการส่งออกรถยนต์มากกว่า 1 ล้านคัน ไปยังประเทศในกลุ่มอาเซียน ออสเตรเลีย ตะวันออกกลาง และยุโรปทุกปี ในขณะที่ภาษีนำเข้ารถยนต์มีแนวโน้มว่าจะลดลง เนื่องจากไทยได้ลงนามในข้อตกลงการค้าเสรีมากขึ้นในช่วงไม่กี่ปีที่ผ่านมา ประกอบกับ รัฐบาลไทยมีนโยบายดึงดูดการลงทุนจากต่างประเทศ และเมื่อเปรียบเทียบกับประเทศอื่น ๆ ในภูมิภาคเอเชียตะวันออกเฉียงใต้ ประเทศไทยมีอุตสาหกรรมชิ้นส่วนยานยนต์ที่พัฒนาไปมาก และมีผู้ผลิต (supplier) ชิ้นส่วนยานยนต์จำนวนมาก แม้ยังคงจะต้องนำเข้าชิ้นส่วนรถยนต์ที่สำคัญอยู่ ซึ่งรวมทั้งรัฐบาลมีนโยบายสนับสนุนผู้ประกอบการรถยนต์ EV เพื่อสนับสนุนการรักษาสิ่งแวดล้อมอย่างยั่งยืน ตามเป้าหมายของไทยในการเป็นกลางทางคาร์บอน (Carbon Neutrality) ในปี 2050 และปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2065 อีกด้วย
“รัฐบาลมุ่งมั่น วางแผนดำเนินนโยบาย ทั้งในระยะสั้น ระยะกลาง และระยะยาว เพื่อกระตุ้นการลงทุนในประเทศไทย โดยอุตสาหกรรมยานยนต์เป็นอีกเป้าหมายสำคัญ เพื่อผลักดันไทยไปสู่การเป็นฐานการผลิต และการลงทุนยานยนต์ที่สำคัญของโลกหรือศูนย์กลางของภูมิภาค โดยเฉพาะยานยนต์ไฟฟ้าและชิ้นส่วน โดยต้องการเสริมสร้างขีดความสามารถทางการแข่งขันในด้านต่าง ๆ ให้กับประเทศไทย ในขณะเดียวกันก็คำนึงถึงการรักษาความสมดุลของสิ่งแวดล้อมอย่างยั่งยืนเพื่อส่งต่อโลกให้คนรุ่นใหม่" นายอนุชา ฯ กล่าว
วันจันทร์ที่ 12 กันยายน 2565
เปิดมาตรการ “ลดความเหลื่อมล้ำด้านการศึกษา” มุ่งช่วยนักเรียนยากจนและยากจนพิเศษกว่า 1.8 ล้านคน
.....
ที่ประชุม ครม. (6 ก.ย. 65) รับทราบ “มาตรการเพื่อลดความเหลื่อมล้ำด้านการศึกษา” ตามที่คณะกรรมการดำเนินการปฏิรูปกฎหมายในระยะเร่งด่วนเสนอ และให้หน่วยงานที่เกี่ยวข้องรับไปพิจารณาดำเนินการต่อ
.
มาตรการดังกล่าว แบ่งเป็นมาตรการสนับสนุนอินเทอร์เน็ต และมาตรการสนับสนุนคอมพิวเตอร์ขนาดพกพาเพื่อการศึกษา โดยทุกมาตรการจะแบ่งออกเป็น 3 ระยะ คือ ระยะเร่งด่วน ระยะกลาง และระยะยาว รวมทั้งมาตรการเพิ่มเติมสำหรับครู
.
ดำเนินการสอดคล้องกับภารกิจของรัฐบาลที่มีเป้าหมายสำคัญเพื่อลดความเหลื่อมล้ำทางการศึกษา มุ่งส่งเสริมให้ประชาชนไทยได้รับการศึกษาอย่างมีคุณภาพ สามารถเรียนออนไลน์ได้อย่างทั่วถึงและเท่าเทียม
.
อ่านเพิ่มเติมคลิกhttps://www.thaigov.go.th/news/contents/details/58957
#ไทยคู่ฟ้า#ร่วมต้านโควิด19
-------------------
วันจันทร์ที่ 17 ตุลาคม 2565
The cabinet met on Oct 11, 2022.
Some of the resolutions are as follows:
Title:Draft Royal Decreeon land expropriation in parts of Bangkok (Bang Khae district’s North Bang Khae and Lak Song subdistricts, and Nong Khaem district’s Nong Khang Phlu and Nong Khaem subdistricts), B.E. …
The cabinet approved the draft Royal Decree on land expropriation in parts of Bangkok (Bang Khae district’s North Bang Khae and Lak Song subdistricts, and Nong Khaem district’s Nong Khang Phlu and Nong Khaem subdistricts), B.E. …, as proposed by Ministry of Interior. Ministry of Interior shall take comments of Ministry of Transport, Ministry of Natural Resources and Environment, Office of National Economic and Social Development Council, and Official of Council of State into consideration.
Gist
The Royal Decree prescribes areas in Bangkok (Bang Khae district’s North Bang Khae and Lak Song subdistricts, and Nong Khaem district’s Nong Khang Phlu and Nong Khaem subdistricts) to be expropriated for construction and expansion of a local road, connecting Thawi Watthana and Bang Bon 3 Roads. Land survey and appropriation shall commence within 120 days after the Royal Decree is in effect.
Title: Draft Royal Decree on convocation of second ordinary session of the National Assembly, B.E. …
The Cabinet approved in principle the Draft Royal Decree on convocation of the second legislative ordinary session of the National Assembly, B.E. …, as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
วันพุธที่ 5 ตุลาคม 2565
กระทรวงมหาดไทย รับผ้าไตรพระราชทานเพื่อประกอบพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย
กระทรวงมหาดไทย รับผ้าไตรพระราชทานเพื่อประกอบพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย
วันนี้ (5 ต.ค.65) เวลา 13.30 น. ที่ ห้องประชุมชั้น 1 ทำเนียบองคมนตรี สำนักงานองคมนตรี นายพลากร สุวรรณรัฐ องคมนตรีในฐานะประธานกรรมการจัดพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย เป็นประธาน ในพิธีรับผ้าไตรพระราชทานเพื่อประกอบพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย โดยนายสุทธิพงษ์ จุลเจริญ ปลัดกระทรวงมหาดไทย ได้มอบหมายให้นายชัยวัฒน์ ชื่นโกสุม รองปลัดกระทรวงมหาดไทย ด้านพัฒนาชุมชนและส่งเสริมการปกครองท้องถิ่น เป็นผู้แทนในการรับผ้าไตรพระราชทาน เบื้องหน้าพระบรมฉายาลักษณ์ พระบาทสมเด็จพระเจ้าอยู่หัว
นายชัยวัฒน์ ชื่นโกสุม เปิดเผยว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าไตร จำนวน 104 ไตร เพื่อนำไปประกอบพิธีทอดผ้าป่าฯ โดยในส่วนกลาง กำหนดจัดพิธีในวันที่ 13 ตุลาคม 2565 ณ วัดบวรนิเวศวิหาร กรุงเทพมหานคร โดยมี พลเอก สุรยุทธ์ จุลานนท์ ประธานองคมนตรี เป็นประธานในพิธีทอดผ้าป่า สำหรับในส่วนภูมิภาค กำหนดจัดพิธีระหว่างวันที่ 14 ตุลาคม 2565 ถึงวันที่ 15 พฤศจิกายน 2565 โดยเป็นวัดที่เจ้าคณะหน เลือก 4 วัด และให้องคมนตรี เป็นประธานในพิธี เป็นวัดที่ส่วนราชการระดับกระทรวงและกรุงเทพมหานคร เลือก 23 วัด และให้หัวหน้าส่วนราชการระดับกระทรวงและปลัดกรุงเทพมหานคร เป็นประธานในพิธี และเป็นวัดที่จังหวัดเลือก 76 วัด โดยมี ผู้ว่าราชการจังหวัดแต่ละจังหวัด เป็นประธานในพิธี ซึ่งกระทรวงมหาดไทยได้รับผ้าไตรพระราชทานทั้งสิ้น 77 ไตร โดยเป็นของส่วนกลาง และอีก 76 จังหวัด ซึ่งจะได้ทำพิธีมอบผ้าไตรพระราชทานให้กับผู้ว่าราชการจังหวัดที่เป็นหัวหน้ากลุ่มจังหวัดทั้ง 18 กลุ่ม และนำไปจัดพิธีมอบให้กับผู้ว่าราชการจังหวัดในกลุ่มจังหวัดครบทุกจังหวัดทั่วประเทศ เพื่อนำไปจัดพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทยในแต่ละจังหวัดอย่างถูกต้องและสมพระเกียรติ
นายชัยวัฒน์ ชื่นโกสุม รองปลัดกระทรวงมหาดไทย กล่าวเพิ่มเติมว่า ด้วย พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานพระบรมราชานุญาตให้จัดพิธีทอดผ้าป่า เพื่อสนับสนุนและเผยแพร่การดำเนินงานของโครงการทุนเล่าเรียนหลวงสำหรับพระสงฆ์ไทย ประกอบกับ มหาเถรสมาคมได้มีมติให้คณะสงฆ์สนับสนุนและขอความร่วมมือจากจังหวัดต่าง ๆ ทั้งในส่วนกลางและส่วนภูมิภาคทั่วประเทศ ให้จัดพิธีทอดผ้าป่าฯ ในวันที่ 13 ตุลาคมของทุกปี ซึ่งเป็นวันคล้ายวันสวรรคตของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้ทรงพระราชทานจัดตั้งโครงการฯ ทั้งนี้ กระทรวงมหาดไทยและทุกจังหวัด จะได้กำหนดจัดพิธีทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย เพื่อสนับสนุนและส่งเสริมพระภิกษุและสามเณร ให้ได้มีโอกาสศึกษาพระปริยัติธรรมและพระธรรมอย่างลึกซึ้งต่อไป อันเป็นการสืบสานพระราชปณิธานของ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการส่งเสริมการศึกษาพระปริยัติธรรมของพระสงฆ์ไทย
วันพุธที่ 14 กันยายน 2565
“อนุทิน” ชื่นชม “อสม. หมอคนที่ 1” เขตสุขภาพที่ 7 และ 8 ภาคตะวันออกเฉียงเหนือ เป็นที่พึ่งชุมชน มุ่งยกระดับสู่การเป็น “smart อสม.”
รองนายกรัฐมนตรีและรัฐมนตรีว่าการกระทรวงสาธารณสุข ชื่นชม อาสาสมัครสาธารณสุข (อสม. ) เขตสุขภาพที่7 และ 8 ภาคตะวันออกเฉียงเหนือ เป็นที่พึ่งชุมชนทั้งเชิงรุกและเชิงรับ ช่วยพื้นที่พ้นวิกฤติโควิด 19 เตรียมพัฒนาและยกระดับสู่การเป็น “Smart อสม.”
วันนี้ (14 กันยายน 2565) ที่อาคารศรีโครตบูรณ์ มหาวิทยาลัยนครพนม จังหวัดนครพนม นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมเสริมศักยภาพ พร้อมประกาศเจตนารมณ์ “อสม. หมอคนที่ 1 ที่พึ่งชุมชน คนรักษ์สุขภาพ ภาคตะวันออกเฉียงเหนือ” มอบนโยบายการดำเนินงาน โดยมี นพ.ณรงค์ สายวงษ์ รองปลัดกระทรวงสาธารณสุข นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพผู้บริหารกระทรวงสาธารณสุข ประธานชมรม อสม.ระดับภาค/เขต/จังหวัด และอำเภอ ชมรม อสม. ต้นแบบสร้างสุขภาพและบุคลากรสาธารณสุขเขตภาคใต้ ร่วมงานกว่า 1,000 คน
นายอนุทิน กล่าวว่า อสม. เป็นหนึ่งกำลังสำคัญในการขับเคลื่อนและพัฒนาสุขภาพของประชาชนในประเทศไทยจากสถานการณ์โควิดที่ผ่านมา อสม. เขตสุขภาพที่ 7 และ 8 ทำงานช่วยบุคลากรทางการแพทย์ ลดภาระงานทั้งเชิงรับ คือ รับมือกับสถานการณ์ สอบสวนโรค สนับสนุน การกักตัว แจกจ่ายยา ให้คำปรึกษา ช่วยเหลือผู้ป่วย และเชิงรุก สร้างความรู้ความเข้าใจเพื่อป้องกันโรค ชักชวนให้คนฉีดวัคซีน จนพื้นที่พ้นวิกฤต เป็นส่วนหนึ่งที่ทำให้ประเทศไทยได้รับการชื่นชม ยอมรับจากประเทศทั่วโลก เป็นต้นแบบให้ประเทศอื่นได้ศึกษา และเป็น “หมอคนที่ 1”ที่มีบทบาทสำคัญ จึงจำเป็นต้องได้รับการพัฒนาความรู้ ทักษะ ศักยภาพการจัดการสุขภาพชุมชน เพื่อการพึ่งตนเองด้านสุขภาพ
โดยในวันนี้เป็นการเปิดการประชุม “อสม. หมอคนที่ 1 ที่พึ่งชุมชน คนรักษ์สุขภาพ ภาคตะวันออกเฉียงเหนือ” เพื่อพัฒนาระบบสุขภาพปฐมภูมิให้เข้มแข็ง ตามนโยบายของกระทรวงสาธารณสุข ให้คนไทยทุกครอบครัว มีหมอประจำตัว 3 คน มีอสม. เป็นหมอคนที่ 1 ใกล้ตัว ใกล้ชิดกับประชาชน ร่วมกับหมอคนที่ 2 และ 3 มุ่งดูแลผู้ป่วย 3 กลุ่ม คือ ผู้ป่วยโรคไม่ติดต่อเรื้อรัง ผู้ป่วยโรคไตเรื้อรัง และผู้สูงอายุติดบ้านติดเตียง ให้มีคุณภาพชีวิตที่ดี
ทั้งด้านสุขภาพร่างกาย จิตใจ สังคม และสภาพแวดล้อม นอกจากนี้ กระทรวงสาธารณสุข ยังเตรียมพัฒนายกระดับ อสม. ในทุกมิติ เช่น การจัดหลักสูตรผู้ช่วยพยาบาลให้กับอสม.หรือทายาทโดยตรง เพื่อช่วยดูแลสุขภาพประชาชนเบื้องต้นได้
นายแพทย์ธเรศ กล่าวว่า การจัดประชุม“อสม. หมอคนที่ 1 ที่พึ่งชุมชน คนรักษ์สุขภาพ ภาคตะวันออกเฉียงเหนือ” เป็นความร่วมมือของกรมสนับสนุนบริการสุขภาพ และกองทุนสนับสนุนการสร้างเสริมสุขภาพ (สสส.) เพื่อเสริมสร้างศักยภาพอสม. ในการทำหน้าที่เป็นหมอคนที่ 1 และจัดการสุขภาพชุมชนเพื่อการพึ่งตนเองด้านสุขภาพ ยกระดับสู่การเป็น “สมาร์ท อสม.” อย่างเข้มแข็งต่อไป
****************************************** 14กันยายน2565
วันพุธที่ 26 ตุลาคม 2565
​รัฐบาลจัดสายด่วนบำบัดยาเสพติด 1165 คุยไลน์ @1165huangyai ตอบทุกเรื่องเพื่อประเมินตัวเองเกี่ยวกับการติดสารเสพติด
​รัฐบาลจัดสายด่วนบำบัดยาเสพติด 1165 คุยไลน์ @1165huangyai ตอบทุกเรื่องเพื่อประเมินตัวเองเกี่ยวกับการติดสารเสพติด
วันที่ 26 ตุลาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากกรณีการก่อเหตุความรุนแรง ส่งผลให้มีทั้งผู้ได้รับบาดเจ็บและเสียชีวิต โดยหลายกรณีผู้ก่อเหตุมีการใช้สารเสพติด รัฐบาลให้ความสำคัญ   ในการแก้ไขปัญหามาอย่างต่อเนื่อง ซึ่งการแก้ไขปัญหาจะต้องอาศัยความร่วมมือจากทุกภาคส่วน ทั้งเจ้าหน้าที่ที่เกี่ยวข้อง และประชาชนทุกคนในสังคม หากมีบุคคลในครอบครัวเป็นผู้ติดสารเสพติด หรือคนใกล้ชิดเข้าไปยุ่งเกี่ยวกับยาเสพติด ขอให้เร่งเข้าสู่กระบวนการบำบัดโดยด่วน ทั้งนี้ หากปล่อยให้มีการเสพยาเป็นระยะเวลานาน จะเป็นต้นเหตุของการกระทำความรุนแรงต่าง ๆ เนื่องจากยาเสพติดมีผลให้สมองถูกทำลาย ความสามารถในการคิดอย่างเป็นเหตุเป็นผลลดลง มีพฤติกรรมไม่เหมาะสม เช่น ก้าวร้าว หงุดหงิด เกิดอาการทางจิตประสาท ไม่สามารถควบคุมตัวเองได้ เป็นสาเหตุของการก่อความรุนแรง และนำไปสู่การก่อเหตุสลดในสังคมซ้ำ ๆ ได้
นางสาวรัชดา กล่าวต่อไปว่า ปัจจุบันผู้ติดยาเสพติดสามารถเข้ารับคำปรึกษาเบื้องต้นก่อนเข้ารับการบำบัดรักษาหลายช่องทาง ไม่ว่าจะเป็นสถานพยาบาลของรัฐทุกแห่ง ทั้งในสังกัดกระทรวงสาธารณสุข เช่น โรงพยาบาลส่งเสริมสุขภาพตำบล โรงพยาบาลชุมชน โรงพยาบาลทั่วไป หรือโรงพยาบาลนอกสังกัดกระทรวงสาธารณสุข เช่น โรงพยาบาลพระมงกุฎเกล้า โรงพยาบาลตำรวจ ศูนย์บริการสาธารณสุขของ กรุงเทพมหานครนอกจากนี้ ยังมีช่องทางของสถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) ที่สายด่วนบำบัดยาเสพติด 1165 และสายด่วนเลิกยาเสพติด ผ่านศูนย์ดำรงธรรม 1567 ตลอด 24 ชั่วโมง รวมถึงช่องทาง Line Official “ห่วงใย” โดยสามารถค้นหาโดยใช้ คำว่า @1165huangyai ซึ่งเป็นระบบแชทบ็อต ตอบคำถามอัตโนมัติ ที่ตอบทุกเรื่องเพื่อประเมินตัวเองเกี่ยวกับการติดสารเสพติดและการให้คำปรึกษา การตอบคำถามที่พบบ่อยเพื่อเป็นแนวปฏิบัติเบื้องต้น หรือปรับเปลี่ยนพฤติกรรม
“ประชาชนสามารถติดต่อเพื่อเข้ารับการบำบัดได้ที่สถาบันบำบัดที่กระจายอยู่ทั่วประเทศ ได้แก่ สถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) กรมการแพทย์ จังหวัดปทุมธานี โรงพยาบาลธัญญารักษ์ในส่วนภูมิภาคทั้ง 6 แห่ง ได้แก่ โรงพยาบาลธัญญารักษ์เชียงใหม่ โรงพยาบาลธัญญารักษ์แม่ฮ่องสอน โรงพยาบาลธัญญารักษ์ขอนแก่น โรงพยาบาลธัญญารักษ์อุดรธานี โรงพยาบาลธัญญารักษ์สงขลา และโรงพยาบาลธัญญารักษ์ปัตตานี” นางสาวรัชดา กล่าว
วันจันทร์ที่ 3 ตุลาคม 2565
​ปลัดกระทรวงกลาโหม แสดงความยินดีแก่นายทหารสัญญาบัตร ที่ได้รับพระราชทานยศทหารชั้นนายพล พร้อมกล่าวต้อนรับนายทหารที่ย้ายเข้ามารับราชการในสำนักงานปลัดกระทรวงกลาโหม ประจำปีงบประมาณ ๒๕๖๖
พลเอก สนิธชนก สังขจันทร์ ปลัดกระทรวงกลาโหม ได้เป็นประธานในพิธีแสดงความยินดี แก่นายทหารชั้นนายพล และพิธีรายงานตัวของนายทหารสัญญาบัตรที่ย้ายมารับราชการในสำนักงานปลัดกระทรวงกลาโหม ประจำปีงบประมาณ ๒๕๖๖
ซึ่ง ปลัดกระทรวงกลาโหม ได้กล่าวแสดงความยินดี กับนายทหารชั้นนายพลที่ได้รับพระราชทานยศสูงขึ้น พร้อมกล่าวต้อนรับนายทหารที่ย้ายเข้ามารับราชการ ในสำนักงานปลัดกระทรวงกลาโหม ทั้งนี้ ปลัดกระทรวงกลาโหม มีความมั่นใจเป็นอย่างยิ่งว่า ด้วยเกียรติประวัติที่ดีงามของนายทหารชั้นนายพลที่ได้รับพระราชทานยศสูงขึ้น จะทำให้เกิดการร่วมแรงร่วมใจปฏิบัติหน้าที่ในสำนักงานปลัดกระทรวงกลาโหม เพื่อพัฒนา เพื่อดูแลกำลังพล และเพื่อความเจริญก้าวหน้าของกระทรวงกลาโหมและประเทศชาติสืบไป ซึ่งที่ผ่านมานายทหารชั้นนายพล ที่ได้รับพระราชทานยศสูงขึ้น ได้ปฏิบัติหน้าที่รับราชการมาด้วยความวิริยะ อุตสาหะ เสียสละ มุ่งมั่นทุ่มเทมาโดยตลอด
สำหรับปีงบประมาณ ๒๕๖๖ สำนักงานปลัดกระทรวงกลาโหม มีนายทหารสัญญาบัตร ได้รับพระราชทานยศทหารชั้นนายพล จำนวน ๑๐๒ นาย เป็นพลเอก ๑๒ นาย พลอากาศเอก ๒ นาย พลโท ๒๘ นาย พลเรือโท ๑ นาย พลอากาศโท ๑ นาย พลตรี ๔๓ นาย พลเรือตรี ๒ นาย พลอากาศตรี ๕ นาย พลตรีหญิง ๕ นาย พลเรือตรีหญิง ๕ นาย และ พลอากาศตรีหญิง ๑ นาย ส่วนนายทหารที่ย้ายเข้ามารับราชการในสำนักงานปลัดกระทรวงกลาโหมมีทั้งสิ้น ๑๐๔ นาย